pythainlp/thai_wikipedia_clean_20230101 huggingface dataset:
และในหมู่บ้านยังมี “พระมหาชัย” (เพ็ชรทาย วงษ์คำเหลา) พระที่คนในหมู่บ้านให้ความเคารพนับถือ ที่พูดอะไรให้คำแนะนำอะไร ชาวบ้านก็เชื่อฟังทำตาม และไม่พ้นที่พระมหาชัยจะเข้ามีส่วนกับความรักวุ่นๆของหนุ่มสาวในครั้งนี้
เดอะดูว็อปแอนด์ฮูลิแกนส์ทัวร์
เดอะดูว็อปแอนด์ฮูลิแกนส์ทัวร์  เป็นคอนเสิร์ตทัวร์เดี่ยวครั้งแรก โดย นักร้องชาวอเมริกัน บรูโน มาร์ส โดยจัดทั้งหมด 103 รอบ โดยเกี่ยวโยงกับอัลบั้มที่เกี่ยวข้อง "ดูว็อปแอนด์ฮูลิแกนส์" (2010) โดยเริ่มแสดงสดครั้งแรกในวันที่ 16 พฤศจิกายน ค.ศ. 2010 ใน San Francisco, California และต่อด้วยฮาวาย
The Doo-Wops &amp; Hooligans Tour
รายนามนายกรัฐมนตรีตุรกี
รายนามประธานาธิบดีตุรกี
ซูเค่อซาฮา
ซูเค่อซาฮา (แมนจู: , ) เป็นขุนนางชาวแมนจูในราชวงศ์ชิงตอนต้นจากตระกูลนารา นายทหารที่เข้าร่วมในการพิชิตจีนของแมนจู ซูเค่อซาฮา กลายเป็นหนึ่งในสี่ผู้สำเร็จราชการแผ่นดินในช่วงต้นรัชสมัยของ จักรพรรดิคังซี ( 1661–1722) ใน ราชวงศ์ชิง (ค.ศ. 1644–1912) ในที่สุดเขาก็เกิดความขัดแย้งกับ เอ๋าไป้ ผู้สำเร็จราชการแทนพระองค์อีกคนหนึ่งและถูกตัดสินประหารชีวิต
พระเจ้ามี่นละแง
พระเจ้ามี่นละแง (, ; ค.ศ. 1418–1425) เป็นกษัตริย์พระองค์ที่ 6 แห่งอาณาจักรอังวะ ครองราชย์เป็นเวลา 3 เดือนใน ค.ศ. 1425 พระเจ้ามี่นละแงขึ้นสืบราชบัลลังก์หลังจากที่พระเจ้าฝรั่งมังศรี (พระราชบิดา) สวรรคตเนื่องจากถูกทหารไทใหญ่จากสี่ป้อซุ่มโจมตี ขณะนั้นพระองค์มีพระชนมายุเพียง 7 พรรษา การซุ่มโจมตีครั้งนั้นเป็นแผนของพระนางชีนโบ่แม หนึ่งในพระมเหสีของพระเจ้าฝรั่งมังศรีที่ต้องการให้เจ้าฟ้ากะเล่เจ้ตองโญ เจ้าฟ้าแห่งเมืองกะเล่ ผู้เป็นชู้รักขึ้นสืบราชบัลลังก์ กระทั่งอีก 3 เดือนต่อมา พระนางชีนโบ่แมในฐานะพระมเหสีของพระเจ้ามี่นละแงได้วางยาพิษปลงพระชนม์ยุวกษัตริย์ในช่วงต้นเดือนพฤศจิกายน และสถาปนาเจ้าฟ้ากะเล่เจ้ตองโญในอีกไม่กี่วันต่อมา
อินฟันตาอลิเซีย ดัชเชสแห่งกาลาเบรีย
เจ้าหญิงอลิเซียแห่งบูร์บง-ปาร์มา (; พระนามเต็ม: อลิเซีย มาเรีย เทเรซา ฟรานซิสกา ลุยซา เพีย อันนา วาเลเรีย ; 13 พฤศจิกายน ค.ศ. 1917 – 28 มีนาคม ค.ศ. 2017) เป็นอินฟันตาแห่งสเปน สมาชิกแห่งราชวงศ์บูร์บง-ปาร์มา พระองค์กลายเป็นดัชเชสแห่งกาลาเบรียผ่านพิธีอภิเษกสมรสกับอินฟันเตอัลฟอลโซ ดยุกแห่งคาลาเบรีย พระองค์ทรงประกอบพระราชกรณียกิจเป็นครั้งคราวให้กับพระมหากษัตริย์สเปน หลังอภิเษกสมรสแล้ว พระองค์กลายเป็นครึ่งพระปิตุจฉาฝ่ายพระราชมารดาของสมเด็จพระราชาธิบดีฆวน การ์โลสที่ 1 แห่งสเปน พระองค์เป็นอินฟันตาแห่งสเปนที่มีพระชนม์ชีพนานที่สุด
อินฟันตาอลิเซีย ดัชเชสแห่งคาลาเบรีย (เดิม "เจ้าหญิงอลิเซียแห่งบูร์บง-ปาร์มา") ประสูติเมื่อวันที่ 13 พฤศจิกายน ค.ศ. 1917 ณ เวียนนา ออสเตรีย เป็นพระธิดาใน อิไลแอส ดยุกแห่งปาร์มา
และ อาร์ชดัชเชสมาเรีย อันนาแห่งออสเตรีย โดยแรกประสูติดำรงพระอิสริยยศที่ เจ้าหญิงแห่งบูร์บง-ปาร์มา
พระองค์เสกสมรสกับอินฟันเตอัลฟอลโซ ดยุกแห่งกาลาเบรีย เมื่อวันที่ 16 เมษายน ค.ศ. 1935 ณ กรุงเวียนนา ซึ่งพระองค์ทรงมีพระชันษา 19 ชันษาและพระสวามีมีพระชันษา 35 ชันษา โดยรับพระราชทานพระอิสริยยศเป็น อินฟันตาอลิเซียแห่งสเปน ดัชเชสแห่งคาลาเบรีย เคาน์เตสแห่งคาเซอร์ทา พระชายา โดยทรงมีพระธิดาและพระโอรสดังนี้
พระชนม์ชีพช่วงหลัง.
หลังจากพระสวามีสิ้นพระชนม์ใน ค.ศ. 1964 พระองค์สนับสนุนให้พระโอรสอ้างสิทธิในตำแหน่ง "ดยุคแห่งกาลาเบรีย" และประมุขแห่งราชวงศ์บูร์บง-ซิซิลีทั้งสอง เธอมีพระชันษาก่อนพระโอรส 2 พรรษา ถึงแม้ว่าพระองค์ไม่ได้อ้าง "สิทธิ" ของตน บางคนยังถือว่าพระองค์เป็นพระราชินีตามกฎหมายแห่งนาวาร์
พระองค์สิ้นพระชนม์เมื่อวันที่ 28 มีนาคม ค.ศ. 2017 ที่มาดริด ประเทศสเปน ด้วยพระชันษา 99 ชันษา สมเด็จพระราชาธิบดีเฟลิเปที่ 6ทรงมีพระกระแสรับสั่งให้ราชองครักษ์เฝ้าโลงพระศพของเธอ ในฐานะอินฟันตาแห่งสเปน พระองค์มีสิทธิที่จะฝังในปูชนียสถานของเจ้าชายที่เอลเอสโกเรียล แต่ตามพระประสงค์ของพระองค์ พระศพของพระองค์จึงฝังที่ชนียสถานของราชวงศ์บูร์บง-ปาร์มาที่ออสเตรีย สมเด็จพระราชาธิบดีเฟลิเปที่ 6 และสมเด็จพระราชินีเลติเซีย อดีตสมเด็จพระราชาธิบดีฆวน การ์โลสและสมเด็จพระราชินีโซเฟียเสด็จเยี่ยมพระศพที่เอลเอสโกเรียล
กะเล่
กะเล่  เป็นเมืองหนึ่งในภาคซะไกง์ ประเทศพม่า ตั้งอยู่ใกล้แม่น้ำมยิตา ลำน้ำสาขาของแม่น้ำชี่น-ดวี่น ทางเหนือน้ำของเมืองมัณฑะเลย์และโมนยวา เมืองกะเล่เป็นเมืองหลักของจังหวัดกะเล่
ใน ค.ศ. 2015 เกิดฝนตกหนักใน 4 เขตของประเทศทำให้ทางรัฐบาลต้องประกาศสถานการณ์ฉุกเฉิน เมืองกะเล่และบริเวณใกล้เคียงก็เกิดน้ำป่าไหลหลาก ส่งผลให้เมืองกะเล่ได้รับความเสียหายจากน้ำป่าครั้งนี้
คำปฏิญาณโอลิมปิก
การกล่าวคำปฏิญาณตนในพิธีเปิดกีฬาโอลิมปิก  เป็นการปฏิญาณตนในพิธีเปิดโอลิมปิกโดยนักกีฬา, ผู้ตัดสิน, เจ้าหน้าที่จำนวนหนึ่งคน พร้อมกับผู้ฝึกสอนอีกจำนวนหนึ่งคนยืนอยู่ข้างตัว ผู้กล่าวคำปฏิญาณตนจะเป็นคนจากประเทศเจ้าภาพในปีนั้น ผู้กล่าวคำปฏิญาณตนจะปฏิญาณตนในนามของนักกีฬา, เจ้าหน้าที่ หรือผู้ฝึกสอนในพิธีเปิดโอลิมปิกทั้งหมดโดยจะมีผู้ช่วยถือธงโอลิมปิกอยู่ตรงหัวมุมเสมอ
คำปฏิญาณตนในโอลิมปิก.
ผู้ที่กล่าวคำปฏิญาณตนมักจะมาจากประเทศเจ้าภาพ โดยที่เขาจะถือธงไว้หัวมุม (ถ้านักกีฬาสะดวก)
คำปฏิญาณตนฉบับปัจจุบัน.
นักกีฬาจะกล่าวคำปฏิญาณต่อว่า:
คำปฏิญาณตนในอดีต.
คำปฏิญาณตนนักกีฬา.
นักกีฬาที่ได้รับคัดเลือกจะกล่าวปฏิญาณตนดังบรรทัดต่อไปนี้:
คำปฏิญาณตนผู้ฝึกสอน.
เริ่มใช้ในตอนโอลิมปิกเยาวชนฤดูร้อน 2010 โดยคำปฏิญาณอาจมีคำเพิ่มเติมมาดังบรรทัดต่อไปนี้:
ผู้กล่าวคำปฏิญาณตน.
ข้างล่างนี่คือผู้กล่าวคำปฏิญาณตนในพิธีเปิดกีฬาโอลิมปิก
นักกีฬาผู้กล่าวคำปฏิญาณตนในพิธีเปิดกีฬาโอลิมปิก
การแพ้นมวัว
การแพ้นมวัว หรือ การแพ้โปรตีนนมวัว เป็นโรคภูมิแพ้อาหารชนิดหนึ่ง ผู้ป่วยจะมีภาวะภูมิแพ้ต่อโปรตีนบางชนิดหรือหลายชนิดที่เป็นส่วนประกอบของนมวัว อาการอาจเป็นอย่างรวดเร็วหรือค่อยเป็นค่อยไปก็ได้ ถ้าเป็นอย่างรวดเร็ว เช่น แอนาฟิแล็กซิส หรือภาวะแพ้รุนแรง จะเป็นอันตรายถึงแก่ชีวิต ต้องรักษาด้วยการให้อะดรีนาลีน ส่วนแบบค่อยเป็นค่อยไปมักพบในเวลาหลายชั่วโมงหรือหลายวันนับตั้งแต่กินนม อาจแสดงอาการเป็นผิวหนังอักเสบ หลอดอาหารอักเสบ ลำไส้ทำงานผิดปกติ เช่นลำไส้ใหญ่และไส้ตรงอักเสบ ก็ได้ในสหรัฐ กว่า 90% ของการแพ้อาหารเกิดจากอาหาร แปดชนิด โดยที่นมวัวพบเห็นได้มากที่สุด เพราะอาการแพ้ส่วนใหญ่เกิดจากอาหารเพียงไม่กี่ชนิด จึงได้มีข้อกำหนดในการระบุสารก่อภูมิแพ้อย่างเด่นชัด รวมไปทั้งนม บนฉลากอาหารขึ้น หนึ่งในหน้าที่ของระบบภูมิคุ้มกันคือการป้องกันการติดเชื้อ โดยการรับรู้โปรตีนที่ผิดแปลกไป โดยปกติไม่ควรทำปฏิกิริยากับโปรตีนในอาหารมากเกินไป กรดในกระเพาะอาหารทำให้โปรตีนส่วนใหญ่กลายเปลี่ยนรูปหมายถึงการสูญเสียการจัดองค์ประกอบ 3 มิติและสูญเสียการก่อภูมิแพ้ ความร้อนจากการปรุงอาหารอาจมีผลเช่นเดียวกัน ภูมิคุ้มกันเป็นอีกวิธีหนึ่งในการป้องกันไม่ให้ปฏิกิริยาตอบสนองต่อโปรตีนจากอาหาร
การจัดการทำได้โดยงดการรับประทานนมวัวและผลิตภัณฑ์นม ในผู้ป่วยที่แพ้นมวัวอย่างรุนแรง(แพ้ IgE ในนม) การได้รับโปรตีนนมวัวแม้เพียงเล็กน้อยก็อาจเป็นอันตรายได้2% - 3% ของทารกและเด็กมีอาการแพ้นมวัว เพื่อลดความเสี่ยง ทารกควรได้รักแต่นมแม่อย่างเดียวอย่างน้อยจนอายุ 4 เดือน หรือ 6 เดือน ก่อนเริ่มกินนมวัว หากบุคคลในครอบครัวมีประวัติแพ้นมวัว อาจใช้นมผงเด็กที่ทำมาจากนมถั่วเหลืองแทน แต่ ประมาณ 10%-15%ของเด็กที่แพ้นมวัวมักแพ้ถั่วเหลืองด้วย เด็กส่วนใหญ่จะไม่แพ้นมวัวเมื่อโตขึ้น แต่ประมาณ 0.5% จะยังแพ้เมื่อโตเป็นผู้ใหญ่ ได้มีการวิจัยภูมิคุ้มกันบำบัดสำหรับสารก่อภูมิแพ้ แต่ผลดีก็ยังไม่ชัดเจน
ผู้ตัดสินที่กล่าวคำปฏิญาณตนในพิธีเปิดกีฬาโอลิมปิก
ผู้กล่าวคำปฏิญาณตนในพิธีเปิดกีฬาโอลิมปิก
การนองเลือดของ B-R5RB
โซนน
แอโรกราด
แอโรกราด (, also referred to as Air City or Frontier) เป็นภาพยนตร์แนวผจญภัยของสหภาพโซเวียตในปี 1935 กำกับโดยผู้กำกับภาพยนตร์ชาวยูเครน อะเลคซันดร์ โดวเจนโค ภาพยนตร์ผลิตโดยสตูดิโอภาพยนตร์มอสฟิล์ม และ VUFKU โดยภาพยนตร์จะเล่าเกี่ยวกับการผจญภัยในภูมิภาคตะวันออกไกลของสหภาพโซเวียตในยุคอนาคต
คลีโอพัตรา เซเลเนแห่งซีเรีย
คลีโอพัตรา เซเลเน (กรีกโบราณ: Κλεοπάτρα Σελήνη; ประสูติ 135 หรือ 130 ปีก่อนคริสตกาล - สิ้นพระชนม์ 69 ปีก่อนคริสตกาล) ซึ่งในราชวงศ์แห่งซีเรียเรียกว่า คลีโอพัตราที่ 2 เซเลเน (83-69 ปีก่อนคริสต์ศักราช) พระองค์เป็นพระราชธิดาของปโตเลมีที่ 8 แห่งอียิปต์กับพระนางคลีโอพัตราที่ 3 ใน 115 ปีก่อนคริสตกาล, พระองค์ได้รับตำแหน่งเป็นพระราชินีแห่งอียิปต์ เมื่อพระองค์ได้อภิเษกสมรสกับพระเชษฐาของพระองค์ กษัตริย์ปโตเลมีที่ 9 โดยพระนางคลีโอพัตราที่สามเข้ามามีอำนาจแทนพระนางคลีโอพัตราที่ 4 ซึ่งเป็นพระธิดาของคลีโอพัตราที่สาม ความตึงเครียดระหว่างกษัตริย์และพระมารดาของพระองค์เติบโตขึ้นและจบลงด้วยการขับไล่ปโตเลมีที่ 9 ออกจากอียิปต์ โดยพระนางคลีโอพัตรา เซเลเนอยู่เบื้องหลัง พระองค์อาจจะอภิเษกสมรสใหม่กับปโตเลมีที่ 10
ใน 103 ปีก่อนคริสตกาล, คลีโอพัตราที่ 3 ตัดสินใจที่จะสร้างความสัมพันธ์กับแอนติโอคัสที่ 8 แห่งอาณาจักรซีลิวซิด พระองค์ได้ถูกส่งมาเป็นพระมเหสีและอยู่กันจนกระทั่งถูกลอบสังหารใน 96 ปีก่อนคริสตกาล และต่อมาจึงตัดสินใจที่จะอภิเษกสมรสกับพระเชษฐาของอดีตพระสวามีคนก่อน ๆ ของพระองค์คือ แอนติโอคัสที่ 9 แต่ก็สิ้นพระชนม์ใน 95 ปีก่อนคริสกกาล ต่อจากนั้นพระองค์ก็อภิเษกสมรสกับแอนติโอคัสที่ 10 ซึ่งเป็นบุตรบุญธรรมของแอนติโอคัสที่ 9 นี้เป็นการอภิเษกสมรสครั้งสุดท้ายของพระองค์ พระสวามีพระองค์สุดท้ายได้หายไปจากบันทึกและสันนิษฐานว่าได้สิ้นพระชนม์ใน 92 ปีก่อนคริสตกาล ภายหลังพระองค์ก็อาศัยอยู่ที่ไหนสักแห่งในซีเรียกับบุตรของพระองค์จนกระทั่ง 83 ปีก่อนคริสตกาล ภายหลังจากการแยกดินแดนอาณาจักรซีลิวซิด ทำให้มีการปกครองที่เมืองแอนติออค ซึ่งปกครองโดยฟิลิปที่ 1 แห่งซีเรีย และที่เมืองดามัสกัสซึ่งปกครองโดย แอนติโอคัสที่ 12 ทำให้อาณาจักรซีลิวซิดว่างกษัตริย์
ใน 83 ปีก่อนคริสตกาล พระองค์จึงให้พระราชโอรสของพระองค์นามว่า แอนติโอคัสที่ 13 สถาปนาตนเองเป็นกษัตริย์แห่งอาณาจักรซีลิวซิด เนื่องจากชาวแอนติออคและดามัสกัสเหนื่อยจากสงครามกลางเมืองได้เชิญพระมหากษัตริย์ต่างชาติเข้ามาปกครองพวกเขา โดยไทกราเนสที่ 2 แห่งอาร์เมเนียได้ยึดเมืองแอนติออคในขณะที่อาเรทัสที่ 3 แห่งนาบาเทียได้ยึดเมืองดามัสกัส คลีโอพัตราเซเลเนควบคุมเมืองชายฝั่งหลายแห่งจนถึง 69 ปีก่อนคริสตกาล พระองค์ถูกจับกุมโดยทหารของไทกราเนสในเมืองปโตเลมาอิส และได้สำเร็จโทษพระองค์
โนนน
ทอเลมีแห่งไซปรัส
ทอเลมีแห่งไซปรัส เป็นกษัตริย์แห่งไซปรัส (ประมาณ 80-58 ปีก่อนคริสตกาล) พระองค์เป็นพระอนุชาของทอเลมีที่ 12 ซึ่งเป็นกษัตริย์แห่งอียิปต์และเหมือนพระองค์เป็นบุตรนอกสมรสของทอเลมีที่ 9 ลาธีรอส พระองค์ยังเป็นพระปิตุฉาของพระนางคลีโอพัตราที่ 7 ดูเหมือนพระองค์จะได้รับการยอมรับจากกษัตริย์ไซปรัสในเวลาเดียวกันกับที่พระเชษฐาของพระองค์ได้ครอบครองบัลลังก์แห่งอียิปต์ใน 80 ปีก่อนคริสตกาล พระองค์ได้ทรงต่อต้านอำนาจของโรม จึงทำให้ถูกสำเร็จโทษใน 58 ปีก่อนคริสตกาล
ริมสกี-คอร์ซาคอฟ (ภาพยนตร์)
ริมสกี-คอร์ซาคอฟ  เป็นภาพยนตร์แนวอัตชีวประวัติจากสหภาพโซเวียตในปี 1953 กำกับโดย Gennadi Kazansky และ Grigori Roshal นำแสดงโดย Grigori Belov, Nikolai Cherkasov และ Aleksandr Borisov ภาพยนตร์เล่าเรื่องราวเกี่ยวกับอัตชีวประวัติของนีไคไล ริมสกี-คอร์ซาคอฟ คีตกวีชาวรัสเซีย
อเล็กซานเดอร์ เฮลิออส
อเล็กซานเดอร์ เฮลิออส (กรีก: Ἀλέξανδρος Ἥλιος; ประสูติ 40 ปีก่อนคริสตกาล - ไม่ทราบแต่อาจจะเป็นระหว่าง 29 และ 25 ปีก่อนคริสตกาล) เป็นเจ้าชายแห่งราชวงศ์ปโตเลมีและเป็นพระราชโอรสพระองค์โตของพระนางคลีโอพัตราที่ 7 กับแม่ทัพชาวโรมัน มาร์ค แอนโทนี และมีพระขนิษฐาฝาแฝดนามว่าพระนางคลีโอพัตรา เซเลเนที่ 2 ทำให้ฝาแฝดมีเชื้อสายชาวกรีก - โรมัน และได้มีชื่อที่มาจากพระนามของบรรพบุรุษของพระองค์คือ อเล็กซานเดอร์มหาราช ชื่อที่สองของพระองค์เป็นภาษากรีกโบราณ หมายถึง "อาทิตย์" ส่วนพระขนิษฐาฝาแฝดนามว่า เซเลเน (Σελήνη) หมายถึง "ดวงจันทร์"
รายนามนายกรัฐมนตรีสาธารณรัฐประชาชนจีน
คลีโอพัตรา เซเลเนที่ 2
คลีโอพัตรา เซเลเนที่ 2 (กรีก: Κλεοπάτρα Σελήνη; ประสูติ 40 ปีก่อนคริสตกาล - 6 ปีก่อนคริสตกาล) และยังเป็นที่รู้จักกันในนาม คลีโอพัตราที่ 8 แห่งอียิปต์หรือคลีโอพัตราที่ 8 เป็นเจ้าหญิงแห่งราชวงศ์ปโตเลมีและเป็นพระราชธิดาพระองค์เดียวของพระนางคลีโอพัตรา กับแม่ทัพมาร์ค แอนโทนี พระองค์มีพระเชษฐาฝาแฝดนามว่า เจ้าชายอเล็กซานเดอร์ เฮลิออส ชื่อที่สองของพระองค์เป็นภาษากรีกโบราณและสมัยใหม่หมายถึง ดวงจันทร์และยังหมายถึงเทพธิดาไททันนามว่า เซลีนี ซึ่งเป็นพระเชษฐาของพระองค์นามว่า เฮลิออส ซึ่งหมายถึงดวงอาทิตย์ และเทพไททันแห่งดวงอาทิตย์นามว่า เฮลิออส พระองค์มีเชื้อสายชาวกรีก-โรมัน พระองค์ทรงประสูติ ได้รับการเลี้ยงดูและการศึกษาในเมืองอเล็กซานเดรียในอียิปต์ พระองค์เป็นผู้ปกครองแห่งซิเรเนและลิเบีย
ปรียากานต์ ใจกันทะ ชื่อเล่น ยิหวา (เกิด 2 สิงหาคม พ.ศ. 2535) เป็นนักแสดงหญิงชาวไทย สังกัดสถานีโทรทัศน์ไทยทีวีสีช่อง 3
ปรียากานต์เกิดที่ อำเภอสะเมิง จังหวัดเชียงใหม่ จบการศึกษาระดับมัธยมศึกษา ที่ โรงเรียนสะเมิงพิทยาคม ปัจจุบันสำเร็จการศึกษาระดับปริญญาตรี ที่ คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา ภาคพายัพเชียงใหม่ สาขาวิชาการจัดการ
ปโตเลมี ฟิลาเดลฟัส
ทอเลมี ฟิลาเดลฟัส (กรีก: Πτολεμαῖος ὁ Φιλάδελφος, "ทอเลมี ผู้เป็นน้องชายอันที่รัก", ประสูติ เดือนสิงหาคม หรือ กันยายน 36 ปีก่อนคริสตกาล - 25 ปีก่อนคริสตกาล) เป็นเจ้าชายแห่งราชวงศ์ทอเลมีและเป็นพระราชโอรสพระองค์สุดท้องของพระนางคลีโอพัตราที่ 7 แห่งอียิปต์กับแม่ทัพมาร์ก แอนโทนี
วัยพระเยาว์และการขึ้นครองราชย์.
พระองค์เป็นมีเชื้อสายกรีก-โรมัน เขาเกิดในแอนติออค, ซีเรีย (ปัจจุบันเป็นส่วนหนึ่งของตุรกีสมัยใหม่) พระองต์ได้รับพระนามตามฟาโรห์ทอเลมีที่ 2 ฟิลาเดลฟัส (ฟาโรห์พระองค์ที่สองของราชวงศ์ทอเลมี) และความตั้งใจของพระนางคลีโอพัตราคือการสร้างอาณาจักรทอเลมีเดิมในตอนปลายของ 34 ก่อนคริสต์ศักราช และพระองค์เป็นกษัตริย์แห่งซีเรีย ฟินีเซีย และซิลีเซีย
พ่อแม่ของพระองค์ต้องพ่ายแพ้แก่ออคตาเวียน (ในอนาคตเป็นจักรพรรดิออกัสตัส) ในระหว่างการรบทางเรือที่แอคเทียมในกรีซ ใน 31 ปีก่อนคริสตกาล ในปีต่อมาพ่อแม่ของพระองค์ได้ทำการอัตวินิบาตกรรม (ฆ่าตัวตาย) ขณะที่ออคตาเวียนและกองทัพบุกเข้ามาในอียิปต์
การจับกุมและความเป็นอยู่.
ออคตาเวียนได้นำพาพระองค์ เจ้าชายอเล็กซานเดอร์ เฮลิออส และเจ้าหญิงคลีโอพัตรา เซเลเนที่ 2 จากอียิปต์ไปยังอิตาลี ออคตาเวียนได้ฉลองชัยชนะทางทหารของเขาในกรุงโรมด้วยการพาเด็กกำพร้าทั้งสามไปล่ามโซ่สีทองหนักๆ บนถนนในกรุงโรม โซ่ที่หนักจนไม่สามารถเดินได้กระตุ้นให้เกิดปฏิกิริยาจากความเห็นอกเห็นใจจากชาวโรมัน พี่น้องสามคนถูกกักขังโดยออคตาเวียน และมอบให้แก่ออคตาเวีย ผู้อ่อนเยาว์ ซึ่งเป็นพระขนิษฐาและเป็นอดีตภรรยาของมาร์ก แอนโทนี
พระองค์อาจจะสิ้นพระชนม์จากความเจ็บป่วยในช่วงฤดูหนาวเมื่อ 29 ปีก่อนคริสต์ศักราช แต่นี่เป็นข้อสันนิษฐาน
บ้านทรายทอง-พจมาน สว่างวงศ์
เรสเซิลคิงดอม 12
เรสเซิลคิงดอม 12  เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2018 ที่สนามโตเกียวโดม ในกรุงโตเกียว, ประเทศญี่ปุ่น ซึ่งได้จัดขึ้นเป็นครั้งที่ 27 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW ภายใต้สโลแกน "รายการมวยปล้ำที่ยิ่งใหญ่ที่สุดในโลกนอกประเทศสหรัฐอเมริกา" และ "ญี่ปุ่นเทียบได้เท่ากับรายการซูเปอร์โบวล์"
ในโชว์หลักแมทช์ระหว่าง Kazuchika Okada ต้องป้องกันแชมป์โลก IWGP อีกครั้งกับผู้ชนะ G1 Climax ในปี ค.ศ. 2017 คือ Tetsuya Naito ซึ่งเป็นการรีแมทช์ของทั้งคู่จากศึกเรสเซิลคิงดอม 8 ในปี ค.ศ. 2014 ในแมทช์ที่ 2 ระหว่าง Kenny Omega ต้องป้องกันแชมป์ยูเอสเฮฟวี่เวทของ IWGP กับคริส เจอริโก้ ในแมทช์ไม่มีกฎกติกา ซึ่งเป็นการกลับมาอีกครั้งใน NJPW ในรอบ 20 ปี
นอกจากนี้ยังมีการแข่งขันอีก 6 แมทช์ คือ Hiroshi Tanahashi ป้องกันแชมป์อินเตอร์คอนติเนนทัลของ IWGP กับJay White ,Marty Scurll ป้องกันแชมป์จูเนียร์เฮฟวี่เวทของ IWGP ในแมทช์สี่เส้ากับ Hiromu Takahashi, Kushida และWill Ospreay ,Minoru Suzuki ป้องกันแชมป์โอเพนเวท NEVER อีกครั้งกับ Hirooki Goto ในแมทช์โกนหัว ,Killer Elite Squad (Davey Boy Smith Jr. และLance Archer) ป้องกันแชมป์แทกทีมของ IWGP อีกครั้งกับผู้ชนะ 2017 World Tag League คือ Los Ingobernables de Japon (Evil และSanada), Bullet Club (Bad Luck Fale, Tama Tonga และTanga Loa) ป้องกันแชมป์โอเพนเวทแทกทีม 6 คน NEVER ในแมทช์การปล้ำ gauntlet match 5 ทีม และแมทช์ Roppongi 3K (Sho และYoh) ป้องกันแชมป์จูเนียร์แทกทีมของ IWGP อีกครั้งกับ The Young Bucks (Matt Jackson และNick Jackson)
Wrestle Kingdom 12
อินฟันเตอัลฟอลโซ ดยุกแห่งกาลาเบรีย
อินฟันเตอัลฟอลโซ ดยุกแห่งกาลาเบรีย ประสูติ 30 พฤศจิกายน ค.ศ. 1901 ณ กรุงมาดริด เป็นพระโอรสใน เจ้าชายคาลอสแห่งบูร์บง-ซิซิลีทั้งสอง และ เมอร์เซเดส เจ้าหญิงแห่งอัสตูเรียส ทรงเป็นพระราชนัดดาใน พระเจ้าอัลฟอนโซที่ 12 แห่งสเปน ทางสายพระราชมารดา โดยพระมารดาของพระองค์สิ้นพระชนม์ขณะคลอดพระบุตรพระองค์สุดท้อง โดยพระมารดาของพระองค์ได้รับการสถาปนาว่าจะทรงขึ้นครองราชย์เป็น สมเด็จพระราชินีนาถแห่งสเปน เพราะทรงได้รับการสถาปนาเป็น เจ้าหญิงแห่งอัสตูเรียส แต่แล้วการเปลี่ยนแปลงก็เกิดขึ้นเมื่อ อัลฟอลโซ เจ้าชายแห่งอัสตูเรียส (1907-1938) ซึ่งเป็นพระญาติกันทรงได้รับการสถาปนาแทนพระมารดาของพระองค์ แต่แล้ว อัลฟอลโซ เจ้าชายแห่งอัสตูเรียส (1907-1938) ก็ไม่ได้ขึ้นครองราชย์เพราะสิ้นพระชนม์เสียก่อน ทำให้ตำแหน่งพระมหากษัตริย์แห่งสเปนตกไปเป็นของ พระเจ้าอัลฟอนโซที่ 13 แห่งสเปน พระมาตุจฉา
พระองค์เสกสมรสกับ เจ้าหญิงอลิเซีย เมื่อวันที่ 16 เมษายน ค.ศ. 1936 ณ กรุงเวียนนา ซึ่งพระชายาของพระองค์ทรงมีพระชันษา 19 ชันษาและพระองค์มีพระชันษา 35 ชันษา โดยรับเจ้าหญิงอลิเซียพระราชทานพระอิสริยยศเป็น อินฟันตาอลิเซียแห่งสเปน ดัชเชสแห่งกาลาเบรีย เคาน์เตสแห่งคาเซอร์ทา พระชายา โดยทรงมีพระธิดาและพระโอรสดังนี้
อินฟันเตอัลฟอลโซ ดยุกแห่งกาลาเบรีย สิ้นพระชนม์เมื่อวันที่ 3 กุมภาพันธ์ ค.ศ. 1964 สิริพระชันษา 62 ชันษา โดย อินฟันเตคาลอส ดยุกแห่งกาลาเบรีย พระโอรสสืบพระอิสริยยศดยุกแห่งกาลาเบรีย
รายชื่อผลงานเพลงอัลบั้มของทาทา ยัง
หน้านี้รวบรวมผลงานของ ทาทา ยัง ในประเทศไทย เธอได้ขายอัลบั้มได้มากกว่า 1 ล้านตลับ ตั้งแต่ปี 1995 เธอได้ออกผลงานประกอบไปด้วย 9 สตูดิโออัลบั้ม ซึ่งมีการเปิดตัวอัลบั้มเป็นภาษาอังกฤษ 3 อัลบั้ม อัลบั้มรวมเพลง 11 อัลบั้ม อีพี 2 แผ่น เพลงประกอบภาพยนตร์ 1 เพลง 34 ซิงเกิ้ล
Soundtracks.
เธอยังได้ปล่อยซิงเกิ้ลภาษาไทยของ Moon River (ข้ามฟ้ามารักกัน) ใน "ข้ามฟ้าเฉือนคม" ด้วย
อินฟันตามาเรีย ฟรานซิสกาแห่งโปรตุเกส (ประสูติ พ.ศ. 2540)
เจ้าหญิงอิซาเบล ดัชเชสแห่งบรากันซา
พระเจ้าทนินกันเว
อฟอลโซ เจ้าชายแห่งเบียรา
เชอเนาอัมเคอนิจซี
ควีดลินบวร์ค
Milk allergy
CMPA
บรีนซ์
คันเดอร์ชเทค
เขาชิลธอร์น
คาเปลล์บรึคเคอ
อัลฟอลโซ เจ้าชายแห่งเบียรา
เรสเซิลคิงดอม 10
เรสเซิลคิงดอม 10  เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2016 ที่สนามโตเกียวโดม ในกรุงโตเกียว, ประเทศญี่ปุ่น ซึ่งได้จัดขึ้นเป็นครั้งที่ 25 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW ภายใต้สโลแกน "รายการมวยปล้ำที่ยิ่งใหญ่ที่สุดในโลกนอกประเทศสหรัฐอเมริกา" และ "ญี่ปุ่นเทียบได้เท่ากับรายการซูเปอร์โบวล์"ในโชว์หลักแมทช์ระหว่างคู่เอก Kazuchika Okada ต้องป้องกันแชมป์โลก IWGP อีกครั้งกับ Hiroshi Tanahashi
รายการนี้ยังเป็นส่วนหนึ่งของการแลกเปลี่ยนความสามารถระหว่างสมาคม NJPW และสมาคมอเมริกา Ring of Honor (ROH) ในแมทช์การชิงแชมป์โลก ROH รวมทั้งการปรากฏตัวใน NJPW ของนักมวยปล้ำ ROH คือ Cheeseburger, Jay Lethal, Jay Briscoe และMark Briscoe
Wrestle Kingdom 10
วิลเลียม โมลตัน มาร์สตัน
วิลเลียม โมลตัน มาร์สตัน (; 9 พฤษภาคม ค.ศ. 1893 – 2 พฤษภาคม ค.ศ. 1947) หรือที่รู้จักกันในนาม ชาลส์ โมลตัน  เป็นนักจิตวิทยาชาวอเมริกันผู้ประดิษฐ์ต้นแบบเครื่องจับเท็จยุคแรก นักเขียนและ นักเขียนการ์ตูนที่สร้างตัวละครวันเดอร์วูแมน โดยได้รับแรงบันดาลใจมาจากภรรยา เอลิซาเบธ ฮาโลเวย์ มาร์สตัน และคนรัก โอลิฟ เบิร์น
เขาได้รับการแต่งตั้งให้เข้าหอเกียรติยศในหนังสือการ์ตูนใน ค.ศ. 2006
วัยเด็กและการงาน.
มาร์สตัน เกิดในคลิฟตันเดล ในเมืองซอกัส รัฐแมสซาชูเซตส์ เป็นลูกชายของแอนนี่ ดอลตัน และเฟรดเดอริก วิลเลียม มาร์สตัน มาร์สตันจบการศึกษาจาก มหาวิทยาลัยฮาร์วาร์ด ได้รับปริญญาตรีใน ค.ศ. 1915 นิติศาสตรบัณฑิตใน ค.ศ. 1918 และปริญญาเอกจิตวิทยาในปี 1921 หลังจากการสอนอยู่ที่ มหาวิทยาลัยอเมริกัน ใน วอชิงตันดี.ซี.และ มหาวิทยาลัยทัฟส์ ในเมดฟอร์ด ใน ค.ศ. 1929 มาร์สตันได้เดินทางไปในแคลิฟอร์เนีย เพื่อเป็นผู้อำนวยการของสาธารณะบริการของ ยูนิเวอร์แซลสตูดิโอส์
นักจิตวิทยาและผู้คิดค้น.
มาร์สตันเป็นผู้สร้าง เครื่องทดสอบความดันโลหิตซิสโตลิก ซึ่งกลายเป็นองค์ประกอบหนึ่งของเครื่องจับเท็จ (polygraph) ที่ทันสมัยซึ่งคิดค้นโดย John Augustus Larson ในเบิร์คลี่ย์ แคลิฟอร์เนีย ภรรยาของมาร์สตัน เอลิซาเบธ ฮอลโลเวย์ มาร์สตัน เป็นผู้เสนอความสัมพันธ์ระหว่างความรู้สึกและความดันโลหิตกับวิลเลียม โดยให้คำสังเกตว่า "เวลาเธอโมโหหรือตื่นเต้น ความดันโลหิตของเธอดูเหมือนจะสูงขึ้น". แม้ว่าเอลิซาเบธ จะไม่ได้ถูกระบุว่าเป็นผู้ร่วมคิดของมาร์สตัน ในงานแรก ๆ ของเขา Lamb Matte (ค.ศ. 1996) และคนอื่น ๆ ก็อ้างถึงการทำงานเอลิซาเบธ ในงานวิจัยของสามีโดยตรงและโดยทางอ้อม เธอยังปรากฏอยู่ในภาพที่ถ่ายในห้องทดลองของเขาในช่วงปี ค.ศ. 1920 อีกด้วย มาร์สตันวางแผนจะขายเครื่องจับเท็จ เมื่อเขาเริ่มทำงานในวงการบันเทิง เขียนหนังสือการ์ตูน และเป็นพนักงานขายในโฆษณาของมีดโกน Gillette โดยใช้ต้นแบบเครื่องจับเท็จ
มาร์สตันยังเป็นนักเขียนบทความเกี่ยวกับจิตวิทยาที่ได้รับความนิยม ใน ค.ศ. 1928 เขาได้ตีพิมพ์ Emotions of Normal People (ลักษณะอารมณ์ของคนปกติ) ซึ่งได้อธิบายทฤษฎี DISC ไว้อย่างละเอียด มาร์สตันมองว่าคนที่มีพฤติกรรมตามสองแกนด้วยความสนใจของพวกเขาเป็นแบบพาสซีฟหรือแอ็กทิฟ ช ทั้งนี้ขึ้นอยู่กับการรับรู้ของแต่ละบุคคลเกี่ยวกับสภาพแวดล้อมของตนในฐานะที่เป็นที่นิยมหรือเป็นปฏิปักษ์ โดยวางแกนไว้ที่มุมฉาก สี่รูปสี่เหลี่ยมจัตุรัสพร้อมกับอธิบายลักษณะพฤติกรรมแต่ละแบบ:
มาร์สตันได้ตั้งข้อสังเกตว่า แนวคิดเกี่ยวกับเสรีภาพในการแสดงความคิดเห็นของผู้ชายที่มีความผิดศีลธรรมและความรุนแรงและเป็นปฏิปักษ์กับความคิดของผู้หญิงที่ขึ้นอยู่กับ "ความยั่วยวนในรัก (Love Allure)" ซึ่งนำไปสู่สถานะที่เหมาะสำหรับการยอมจำนนยังผู้มีอำนาจที่รัก ในปี 1929 เขาเขียนเรื่องสิทธิของผู้ชายในฐานะนักข่าวหนังสือพิมพ์
"วันเดอร์วูแมน".
เมื่อ 25 ตุลาคม ค.ศ. 1940 การสัมภาษณ์อดีตนักศึกษาโอลีฟ เบิร์น (ภายใต้นามแฝง "โอลีฟ ริชาร์ด") ได้รับการตีพิมพ์ใน The Family Circle (หัวข้อ "อย่าหัวเราะเยาะในหนังสือการ์ตูน") มาร์สตันบอกว่าเขาเห็น "ศักยภาพทางการศึกษาที่ดี" ในหนังสือการ์ตูน (บทความถูกตีพิมพ์เมื่อสองปีให้หลัง ค.ศ. 1942) การสัมภาษณ์ได้รับความสนใจจากผู้จัดพิมพ์การ์ตูน Max Gaines ผู้ซึ่งได้ว่าจ้างมาร์สตัน เป็นที่ปรึกษาด้านการศึกษาสำหรับ National Periodicals และ All-American Publications ซึ่งเป็น บริษัทสองแห่งที่ต่อมารวมเป็น ดีซีคอมิกส์
ในช่วงต้นทศวรรษ ค.ศ. 1940 การ์ตูนส่วนใหญ่ของ ดีซีคอมิกส์ เป็นผู้ชายที่มีพลังพิเศษเช่น กรีนแลนเทิร์น และ ซุปเปอร์แมน ตลอดจน แบทแมน กับอุปกรณ์ไฮเทคของเขา ในบทความที่ตีพิมพ์ในนิตยสารฤดูใบไม้ร่วง ค.ศ. 2001 ของศิษย์เก่ามหาวิทยาลัยบอสตัน กล่าวว่าเอลิซาเบธ ภรรยาของมาร์สตัน เป็นผู้คิดจะสร้างซูเปอร์ฮีโร่หญิง เมื่อมาร์สตันพูดถึงไอเดียการสร้างซูเปอร์ฮีโร่แบบใหม่ที่จะเอาชนะไม่ใช่ด้วยกำปั้นหรืออาวุธแต่ด้วยความรัก เอลิซาเบธ กล่าวว่า "ก็ได้ แต่เธอต้องเป็นผู้หญิงนะ"
มาร์สตันได้แนะนำแนวคิดเรื่องนี้กับ Max Gaines ผู้ร่วมก่อตั้ง All-American Publications กับ Jack Liebowitz หลังจากได้รับอนุญาต เขาก็ได้เริ่มสร้างตัวละครวันเดอร์วูแมนโดยได้รับแรงบรรดาลใจจาก ผู้หญิงสมัยใหม่ที่ไม่เป็นไปตามแบบแผนของสังคม มีอำนาจและเสรีนิยมในยุคนั้น นามแฝงของมาร์สตัน ชาลส์ โมลตันเป็นการรวมชื่อกลางของ Gaines และตัวเขาเอง
ในบทความของ American Scholar ใน ค.ศ. 1943 มาร์สตันได้เขียนว่า "ถึงแม้เด็กผู้หญิงจะไม่อยากเป็นเด็กผู้หญิงเป็นเวลานาน แต่แม่แบบผู้หญิงของเราขาดพลัง ความแข็งแรงและพลังอำนาจ การไม่อยากเป็นเด็กผู้หญิงนั้น เพราะพวกเขาไม่ต้องการถูกมองว่าเป็นคนอ่อนโยน หัวอ่อน รักสงบ คุณภาพที่แข็งแกร่งของผู้หญิงได้กลายเป็นที่ดูหมิ่นเพราะความอ่อนแอของพวกเขา วิธีการแก้ที่ดีที่สุดคงเป็นการสร้างตัวละครผู้หญิงที่มีพลังของซูเปอร์แมน แต่ยังเปี่ยมไปด้วยเสน่ห์ของผู้หญิงที่ดีและสวยงาม"
ใน ค.ศ. 2017 เอกสารส่วนบุคคลของมาร์สตันส่วนใหญ่ได้ส่งมาถึงหอสมุดชเลซิงเจอร์ ที่สถาบัน Radcliffe Institute for Advanced Study ที่กล่าวถึงเบื้องหลังวันเดอร์วูแมน และของชีวิตส่วนตัวนอกรีตของเขากับสองผู้หญิงอุดมคติที่แข็งแกร่ง ทั้งภรรยา เอลิซาเบธ ฮาโลเวย์ มาร์สตัน และคนรัก โอลิฟ เบิร์น และความเกี่ยวโยงกับ Margaret Sanger นักสตรีนิยมคนหนึ่งที่มีอิทธิพลมากที่สุดในศตวรรษที่ยี่สิบ
ตัวละครมาร์สตันเป็นชนพื้นเมืองของยูโทเปียหญิงล้วนเรียกว่า ชาวแอมะซอนที่กลายเป็นตัวแทนรัฐบาลสหรัฐฯในการต่อสู้กับอาชญากรรมโดยใช้ความแข็งแกร่งและความว่องไวและความสามารถของเธอในการบังคับให้คนร้ายบอกความจริง ด้วยการผูกมัดพวกเขาด้วยเวทมนตร์เชือกของเธอ ลักษณะภายนอกของเธอเชื่อกันว่า ได้รับแรงบันดาลใจจากโอลิฟ เบิร์น และกำไลทองสัมฤทธิ์ (ซึ่งวันเดอร์วูแมนใช้เพื่อกันกระสุน) ก็ได้รับแรงบันดาลใจจากกำไลเครื่องประดับที่สวมใส่โดยเบิร์น
หลังจากที่ชื่อ "ซูพรีมา" ถูกแทนที่ด้วย "วันเดอร์วูแมน" ซึ่งเป็นคำที่ได้รับความนิยมในนั้น และสื่อถึงผู้หญิงที่มีพรสวรรค์เป็นพิเศษ วันเดอร์วูแมนได้เปิดตัวในหนังสือการ์ตูน All Star Comics #8 ในเดือนธันวาคม ค.ศ. 1941 โดย วันเดอร์วูแมน ปรากฏตัวครั้งต่อไป ในหนังสือการ์ตูนSensation Comics #1 (มกราคม 2485) และหกเดือนต่อมาใน Wonder Woman #1
วิลเลียม โมลตัน มาร์สตัน เสียชีวิตด้วยโรคมะเร็งเมื่อวันที่ 2 พฤษภาคม ค.ศ. 1947 ใน Rye, นิวยอร์ก, เจ็ดวันที่ก่อนวันเกิดปีที่ 54 ของเขา หลังจากการตายของเขา เอลิซาเบธ และโอลิฟ ยังคงอยู่ด้วยกันจนโอลิฟเสียชีวิตตอนอายุ 86 ปี ในปี 1990 และเอลิซาเบธเสียชีวิตในปี ค.ศ. 1993 มีอายุ 100 ปี ใน ค.ศ. 1985 หลังจากการตาย มาร์สตันได้ถูกยกย่องโดย ดีซีคอมิกส์ ในนิตยสารครบรอบ 50 ปีว่าเป็น หนึ่งใน"ห้าสิบคนที่ทำให้ดีซีคอมิกส์ดี"
ชีวิตของมาร์สตันได้ถูกถ่ายทอดในภาพยนตร์ "Professor Marston and the Wonder Women "เป็นภาพยนตร์ชีวประวัติที่เล่าถึง เอลิซาเบธ ฮาโลเวย์ มาร์สตัน โอลิฟ เบิร์นและการสร้างวันเดอร์วูแมน นำแสดงโดยลูค อีแวนส์ รีเบคกา ฮอลล์ และเบลลา ฮีธโคต
เรสเซิลคิงดอม 9
เรสเซิลคิงดอม 9  เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2015 ที่สนามโตเกียวโดม ในกรุงโตเกียว, ประเทศญี่ปุ่น ซึ่งได้จัดขึ้นเป็นครั้งที่ 24 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW
ในโชว์หลักแมทช์ระหว่างคู่เอก Shinsuke Nakamura ประสบความสำเร็จในการป้องกันแชมป์อินเตอร์คอนติเนนทัลของ IWGP อีกกับ Kota Ibushi ,และ Hiroshi Tanahashi ประสบความสำเร็จในการป้องกันแชมป์โลก IWGP Kazuchika Okada ทำให้การชิงแชมป์ของ Tanahashi-Okada การเป็นคู่หลักในศึกเรสเซิลคิงดอม 7 เมื่อ 2 ปีที่แล้ว และเป็นคู่เอกสำคัญในปีต่อมาของศึกเรสเซิลคิงดอม 10
มีผู้เข้าชมในสนามถึง 36,000 คน ผ่านการความร่วมมือของ NJPW กับ โกลเบิลฟอร์ซเรสต์ลิง (GFW) ในคู่ต่างมีบรรยายภาษาอังกฤษเฉพาะในคู่ของ GFW มีให้บริการบนโทรทัศน์ PPV ในสหรัฐอเมริกา ,แคนาดา และออกอากาศทั่วโลกผ่านทางอินเทอร์เน็ต Flipps และNew Japan Pro Wrestling World
Wrestle Kingdom 9
พระครูโพธิสารประสาธน์ (บุญมี อคฺคปุญฺโญ)
พระครูโพธิสารประสาธน์ (หลวงพ่อบุญมี อคฺคปุญฺโญ) อดีตเจ้าอาวาสวัดโพธิสัมพันธ์องค์แรก ท่านเป็นผู้สร้างวัดโพธิสัมพันธ์ และริเริ่มสร้างโรงเรียนประถมภายในวัดคือ โรงเรียนวัดโพธิสัมพันธ์ (ปัจจุบันชื่อ โรงเรียนเมืองพัทยา 9 (วัดโพธิสัมพันธ์) และโรงเรียนมัธยมคือ โรงเรียนโพธิสัมพันธ์พิทยาคาร และริเริ่มสร้างถนนซอยโพธิสารในปัจจุบัน ท่านเชี่ยวชาญด้านยาสมุนไพรพื้นบ้าน (พระหมอ) และเชี่ยวชาญด้านการดูของหาย ด้านการนั่งสมาธิท่านเก่งมาก